Den Vest-Sjællandske Avis, 1827-02-10
Det er bekiendt at Amerika er deelt i to store Halvdele, hvoraf den ene kaldes Nord= og den anden Sydamerika, men at disse ere forbundne med hinanden ved et smalt Stykke Land, som adskiller det Atlantiske og det store Ocean fra hinanden. Dette smalle Land erholder den fornødne Styrke til at modstaae disse to mægtige Haves Paavirkning, ved det at en uhyreBiergkiæde, som kaldes den Andiske, og som strækker sig langs med den vestlige Kyst saavel af det sydlige som af det nordlige Amerika, gaaer her tvers igiennem Havet og opfører saaledes en Mellemmuur i det. Denne Biergkiæde deeler sig i flere Grene, danner flade Biergsletter og dybe Dale og omgiver sig med sandfulde Kyster, og dette saaredes dannede Land ud iør den faakaldte Mexicanske Jordtunge eller det smalle Land, som forener Amerikas tvende Continenter med hinanden. Nord paa bliver denne Jordtunge bredere og paa den er den Mexicanske Republik beliggende; men som tillige udbreder sig et betydeligt Stykke ind i det nordlige Amerika. Syd paa er den smallest og bærer der Navnet af Jordtungen ved Panama, og denne hører til Republiken Columbia. Men imellem begge; imellem den 8de og 17de Grad nordlig Bredde ligger et temmeligt smalt Land som dog i Midten har en stor Udbøining mod Østen og dette udgiør en særskilt Republik, som har to forskiellige Navne; det ene er det midterste Amerika, hvilket det aldeles tilkommer efter sin Beliggenhed; det andet er: Guatimala, saaledes kaldet efter sin Hovedstad. Ordet betyder et ormstukkent Stykke Træe, hvilket Spanierne gav den Jndianske Stad, som de først fandt paa dette Sted, fordi et Træe af en saadan beskaffenhed stod uden for den. Denne Republik udgiør et Areal af 15,498 Qvadratmile og er den mindste af alle det Amerikanske Fastlands Republiker efter Chili, imidlertid kan den Tid engang komme formedelst dens naturlige Frugtbarhed af den kan rumme 46 til 50 Millioner Jndvaanere; men for Tiden har den kun 1,300,000 Jndvaanere, hvoraf flere end de 2/5 ere civiliserede og betvungne Jndianere; ogsaa gives der en temmelig stor Mængde af frie Jndianere. Landets naturlige Beskaffenhed er saare mærkværdig, mod Norden og mod Sønden forekomme ligesaadanne høie Biergsletter med en smal og lav Kystrand, som i Mexico; men i Midten deler Biergkiæden sig i flere Arme, som indslutte de frugtbareste Dale og imellem den 10de og 11te Grad ligger en Søe ved Navn Nicaragua, som er 160 Qvadratmile stor, tæt ved det store Ocean og som ved Floden St. Juan staaer i Forbindelse med det Atlantiske; det er paa denne Vandforbindelse at man bygger Haabet om at kunne ved en seilbar Canal foreene begge Oceaner med hinanden; hvilken Canal, dersom den lader sig udføre vil blive af alle den vigtigste paa Jorden og give Republiken selv en udmærket Vigtighed. – Efter sin Beliggenhed saa tæt ved Linien maatte Guatimala være et meget varmt Land; men da Landet er smalt og omgivet af to afkiølende Have og da det i det hele ligger høit, saa er Heeden ikke overvættes. Det har sin Regntid og sin tørre Aarstid, som alle tropiske Landes; den første indtræffer i vor Sommer og den anden i vor Vinter. Mai Maaned er ogsaa den skiønneste i hiine Egne; thi da begynder Regntiden, Naturen viser sig i den herligste Pragt; balsamiske Uddunstninger opfylde Luften. Maanen og Stiernernes Glands er langt større der end i Europa og især kan intet lignes med den tropiske Nats Skiønhed; men i September og October blive Regnskyllene meget heftige og der hersker trygtelige Orcaner og Tordenveir. Vinteren er behagelig, kiølig og yderst fundt, og i det hele taget er Landet ikke usundt uden i nogle Kystegne. Guatimala er et endnu skiønnere Land end Mexico; men ogsaa dette Jordens Paradiis har sine Ubehageligheder; det plages nemlig af hyppige Jordskielv og af en stor Mængde Vulcaner, som have anrettet store Ødelæggelser, og hvoraf mange af og til udkaste deres Jldstrømme; andre de saakaldte Vandvulcaner udkaste Strømme af kaagende Vand f. Ex. Bierget Agua. Flere af disse Vulcaner omgive den store Nicaragua Søe og blande Naturens Rædsler imellem de meest imponerende og maleriske Noturscener. Et saadant Land, som ligger saaledes ophøiet i Luften, omskyllet af Havet og opvarmet af Jlden og under den tropiske Himmel, kan ikke andet end være rigt paa mærkværdige Naturens Frembringelser; men Landet har været saalænge tillukket for den Europæiske Forskningsaand saa at dets naturlige Rigdomme ere langtfra at være tilstrækkeligt bekiendte. Dets Produkter have megen Lighed med Mexicos; men det udmærker sig dog ved at besidde den bedste Indigo paa Jorden, det fortrinligste Mahagonie Træe og en stor Overflødighed af Cacao og Balsam. Skovene ere beboede af store Flokke af de forskielligste Aber, hvoriblandt den brølende Abe og Aben med Silkehaarene; den store Tapir, de vilde Tigerarter Jaguaren og Kuguaren streife omkring iblandt Træerne og Dovendyrene flæbe sig op af dem.